Wêreld se vetste man sterfAndres Moreno Sepulveda Foto: Andres Moreno Sepulveda, Facebook ŉ Man van Mexiko, wat in ŉ stadium as die wêreld se vetste man beskou is, is Vrydag in die ouderdom van 38 oorlede. Andres Moreno Sepulveda se hart het op pad na ŉ hospitaal in Sonora gaan staan, het ŉ vriendin aan dpa gesê. Hy het twee maande gelede ŉ operasie ondergaan om sy maag kleiner te maak. Sepulveda het in ŉ stadium 450 kg geweeg, maar moes gewig verloor en het uiteindelik 320 kg geweeg voor die operasie. “Dit het goed gegaan het hom, maar hy het al vantevore twee hartaanvalle gehad,” het Carmen Palacios gesê. Sy het hom die afgelope jaar tydens sy rehabilitasieproses bygestaan. “Hy het in die ambulans gesukkel om asem te haal en is in die ambulans oorlede.” Sepulveda se dokter het gesê hulle was vol verwagting dat hy uiteindelik ná die operasie slegs ongeveer 85 kg sal weeg. Andres Moreno Sepulveda het vroeër dié foto op Facebook gedeel en gesê hy hoop om eendag 80 kg te weeg Foto: Andres Moreno Sepulveda, Facebook